Hoji Abdulaziz Abdurasulov uy-muzeyi Samarqand davlat muzey-qo‘riqxonasining filiali sifatida tashkil etiladi

Vazirlar Mahkamasining “Hoji Abdulaziz Abdurasulov uy-muzeyi faoliyatini tashkil etish to‘g‘risida”gi qarori loyihasi muhokama uchun joylashtirildi.
Samarqand viloyati hokimligi, Madaniyat vazirligining Samarqand shahrida Hoji Abdulaziz Abdurasulov uy-muzeyini Samarqand davlat muzey-qo‘riqxonasining filiali sifatida tashkil etish to‘g‘risidagi takliflari ma'qullanishi mumkin.
Samarqand viloyati hokimligi Madaniyat vazirligi bilan birgalikda:
Samarqand shahri, Ko‘kmasjid mahallasi, Hoji Abdulaziz Abdurasulov ko‘chasi, 9-uy manzilida joylashgan binoni Samarqand davlat muzey-qo‘riqxonasiga operativ boshqarish huquqi asosida bepul berishni hamda binoning kadastr hujjatlarini rasmiylashtirishni;
Hoji Abdulaziz Abdurasulov uy-muzeyini Samarqand shahri, Ko‘kmasjid mahallasi, Hoji Abdulaziz Abdurasulov ko‘chasi, 9-uy manzilida joylashgan binoga joylashtirishni;
tashkil etilayotgan muzeyning asosiy vazifalaridan kelib chiqib, muzey to‘g‘risida nizomni ishlab chiqish va tasdiqlashni;
muzeyning shtatlar jadvali belgilangan tartibda ishlab chiqilishi va tasdiqlanishi hamda uning malakali kadrlar bilan to‘ldirishni;
muzeyda madaniy-ma'rifiy tadbirlar, Hoji Abdulaziz Abdurasulov boy ijodini o‘rganish, davra suhbatlari, ijodiy uchrashuvlar tashkil etishni;
muzeyga zamonaviy interfaol axborot-texnologiyalarni joriy etishni ta'minlaydi.
Madaniyat vazirligi:
manfaatdor vazirliklar va idoralar bilan birgalikda muzey ekspozitsiyasini muzey ashyolari bilan to‘ldirish choralarini ko‘radi;
Turizmni rivojlantirish davlat qo‘mitasi, Samarqand viloyat hokimligi bilan birgalikda muzeyga sayyohlarni keng jalb etish choralarini ko‘radi.
Belgilab qo‘yilishicha:
muzeyga shtat birliklarini ajratish hamda xodimlariga ish haqi to‘lash Madaniyat vazirligi tizimidagi muzeylar uchun belgilangan tartibga muvofiq;
muzeylarni saqlash xarajatlari, uning o‘z daromadlari, mahalliy budjeti mablag‘lari va qonun hujjatlarida ta'qiqlanmagan boshqa manbalar hisobidan amalga oshiriladi.